Diari Oficial de la Generalitat Valenciana


Sumari del DOGV 5643, del 20-11-2007 (2007/13264)

Adopció número 432/2006. Notificació de la interlocutòria número 423/2007 a Cesarela Madalina Onea.
---------------------------------------------------------------------------------------------------

### Dades del document

Número de DOGV
:   5643

Data del DOGV
:   20-11-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/13159


Data del document
:   26-10-2007

Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Descriptors 

:   * sistema judicial

Adopció número 432/2006. Notificació de la interlocutòria número 423/2007 a Cesarela Madalina Onea. [2007/13656]  
Procediment: adopció 000432/2006.  
Eva María Murciano Vicente, secretària del Jutjat de Primera Instància número 7 de Castelló de la Plana.  
En el judici referenciat, s'ha dictat la resolució que té el text literal següent:  
Demandant: conselleria de Benestar Social de la Generalitat Valenciana.  
Interlocutòria número 423/2007   
Castelló de la Plana, 26 d'octubre de 2007  
Antecedents de fet   
Primer. En data 4 d'abril de 2006, María Dolores García Méndez, lletrada habilitada de la Generalitat Valenciana en representació de l'entitat pública a la qual es referixen els articles 172, 173 i 176.2 del Codi Civil d'acord amb la Llei Orgànica 1/1996, de 15 de gener, de Protecció al Menor i disposició addicional primera de la Llei 21/1987, d'11 de novembre, va presentar sol·licitud de proposta prèvia d'adopció de la menor d'edat Sara Onea.  
Segon. Admesa a tràmit la sol·licitud es va registrar amb el número 432/2006, i a este van prestar el seu consentiment els adoptants, va ser oïda la mare biològica (la filiació paterna era desconeguda), a qui se li va fer saber que si considerara que era necessari el seu assentiment, tenia un termini de 30 dies per a presentar l'oportuna demanda conforme a l'article 781.1 de la Llei d'Enjudiciament Civil, havent transcorregut este termini sense haver presentat la corresponent demanda, per interlocutòria de data 9 de juny de 2006, es va acordar donar per finalitzat el tràmit sobre la necessitat de prestació d'assentiment de la mare biològica de la menor, i queda ferma esta resolució.  
Tercer. El ministeri fiscal va informar en el sentit de considerar procedent l'adopció de la menor d'edat per ser allò més adequat a l'interés d'esta, segons informe de data 20 d'octubre de 2007.  
Fonaments jurídics  
Únic. L'article del Codi Civil exigix per a l'adopció que l'adoptant siga major de vint-i-cinc anys i que tinga, almenys, catorze anys més que l'adoptand, i es requerix que este siga menor d'edat no emancipat. L'article 176 determina que per a iniciar l'expedient d'adopció és necessària la proposta prèvia de l'entitat pública a favor de l'adoptant o adoptants que esta entitat haja declarat idonis per a l'exercici de la pàtria potestat. El Codi Civil en l'article 177 manifesta que: «s'haurà de consentir l'adopció, en presència del jutge, l'adoptant o adoptants», també preceptua que «hauran d'assentir a l'adopció en la forma establida en la Llei d'Enjudiciament Civil: 2.º els pares de l'adoptand que no es trobara emancipat, llevat que estigueren privats de la pàtria potestat per sentència ferma o incursos en causa legal per a tal privació». Conforme a l'article 177.3 del Codi Civil «hauran de ser simplement oïts pel jutge: 1.º els pares que no hagen sigut privats de la pàtria potestat, quan el seu assentiment no siga necessari per a l'adopció». Són d'aplicació les normes previstes en l'article 781.1 de l'actual Llei d'Enjudiciament Civil, i així els pares que pretenguen que es reconega la necessitat del seu assentiment per a l'adopció, podran comparéixer davant el tribunal que en siga sabedor del corresponent expedient i manifestar-ho així. El tribunal, amb suspensió de l'expedient, assenyalarà termini que prudencialment estime necessari per a la presentació de la demanda, que no podrà ser inferior a 20 dies ni excedir de 40. Presentada la demanda es tramitarà d'acord amb el que establix l'article 753. Si no es presentara la demanda en el termini fixat pel tribunal, es dictarà interlocutòria i es donarà per finalitzat el tràmit. Dictada esta resolució no s'admetrà cap reclamació posterior d'estos subjectes sobre necessitat d'assentiment per a l'adopció que es tracte. L'article 1.825 de la Llei d'Enjudiciament Civil de 1881, vigent conforme al que disposa la disposició derogatòria única de la Llei d'Enjudiciament Civil de 7 de gener de 2000, establix que totes estes actuacions es practicaran amb intervenció del ministeri fiscal, que haurà d'emetre el corresponent informe. L'article 108 del Codi Civil determina que «la filiació matrimonial i la no matrimonial, així com l'adoptiva, produïxen els mateixos efectes, conforme a les disposicions d'este Codi»; i l'article 109 disposa del mateix cos legal que «la filiació determina els cognoms conforme al que es disposa en la llei».  
En este cas concorren tots els requisits abans exposats, ja que tal i com es va desprendre de les partides de naixement aportades, tant els adoptants com l'adoptanda tenen les edats requerides per la llei. S'han observat també els tràmits exigits, i s'ha consentit l'adopció dels adoptants mitjançant compareixences de data 11 de setembre de 2006, i s'ha oït la mare biològica (es desconeixia la filiació paterna), respecte de la qual va precloure la possibilitat de sol·licitar la necessitat del seu assentiment en esta adopció. El ministeri fiscal va informar favorablement referent de la procedència de l'adopció tal com consta documentat en la causa. Per tot això, s'ha de constituir l'adopció en els terminis interessats, amb les conseqüències inherents a esta constitució, i es guardarà la necessària reserva sobre la identitat dels adoptants, a fi d'evitar que la família d'origen tinga coneixement de la identitat dels nous pares adoptius.  
Part dispositiva: en atenció al que s'ha exposat.  
José Luis Conde-Pumpido García, magistrat jutge de Primera Instància número 7 de Castelló de la Plana, acorda:   
L'adopció de la menor d'edat Sara Onea (nascuda a Onda-Castelló, en data 2 d'agost de 2005 i inscrita en el Registre Civil d'esta població, en la Secció I, al Tom 84, pàgina 345) en favor del matrimoni proposat pel Consell d'Adopció de Menors (expedient número 27/2002), tot això en interés d'esta menor.  
Determineu els cognoms de la menor en la forma legalment establida.  
Ferma que siga esta resolució notifiqueu mitjançant exhort a l'encarregat del Registre Civil d'Onda (Castelló) a fi que procedisca a la inscripció de l'adopció al marge de la inscripció de naixement de l'adoptada, i després d'això s'arxivarà este expedient.  
Notifiqueu esta resolució al promotor de l'expedient, a la mare biològica i al ministeri fiscal, i feu-los saber que contra esta es pot interposar recurs d'apel·lació en el termini de cinc dies.  
Per a la notificació a la mare biològica Cesarela Madalina Onea, en ignorat parador, publiqueu edictes en el tauler d'anuncis d'este Jutjat i en el Diari Oficial de la Comunitat Valenciana.  
Uniu esta resolució al llibre d'actuacions definitives d'este Jutjat, i deixeu testimoniatge en les actuacions.  
Així, esta és la meua interlocutòria, que pronuncie, mane i firme.  
En atenció al desconeixement de l'actual domicili o residència de la part demandada, per provisió de 26 d'octubre de 2007, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte per a dur a efecte la diligència de notificació, interlocutòria de data 26 d'octubre de 2007, a Cesarela Madalina Onea, mare biològica de la menor a la qual es referix esta interlocutòria.  
Castelló de la Plana, 26 d'octubre de 2007.- La secretària judicial: Eva M.ª Murciano Vicente.